SKRIFTLIG FORESPOERGSEL E-1847/97 af Daniela Raschhofer (NI) til Kommissionen (30. maj 1997)

Om: Korrektioner i regnskabsafslutningen

I 1992 blev der opfoert 900 mio ecu som finansielle korrektioner i regnskabsafslutningen, som foerst kunne inddrives igen i 1996 efter vedtagelse af regnskabsafslutningen for 1992. Det paafoerte EU et rentetab og en finansiel skade paa ca. 200 mio ecu. Hvilke foranstaltninger vil Kommissionen traeffe for at hindre saadanne uregelmaessigheder i fremtiden? Hvor store er omkostningerne til disse foranstaltninger?

Svar afgivet paa Kommissionens vegne af Erkki Liikanen (11. juli 1997)

Forespoergslen fra det aerede medlem drejer sig formodentlig om afslutningen af regnskaberne for 1992 for Den Europaeiske Udviklings- og Garantifond for Landbruget, Garantisektionen (EUGFL), som i oevrigt er det eneste udgiftsomraade i budgettet, der goeres til genstand for en saadan procedure.

Afslutningen af regnskaberne for regnskabsaaret 1992 for EUGFL, Garantisektionen, gav anledning til to forskellige beslutninger. Den foerste (Kommissionens beslutning 96/311/EF af 10. april 1996) ((EFT L 117 af 14.5.1996. )) drejede sig om et beloeb paa 753 mio. ECU, som medlemsstaterne har tilbagebetalt Faellesskabet i loebet af regnskabsaaret 1996. Den anden (Kommissionens beslutning 96/701/EF af 20. november 1996) ((EFT L 323 af 13.12.1996. )) vedroerte et beloeb paa 70 mio. ECU, tilbagebetalt til Faellesskabet i loebet af november 1996 og derfor budgetopfoert for regnskabsaaret 1997. Det samlede korrektionsbeloeb, som medlemsstaterne skulle udrede i forbindelse med regnskabsaaret 1992, androg altsaa 823 mio. ECU. Der er saaledes ikke tale om et tab, men tvaertimod om en vidtraekkende tilbagebetaling af uberettiget udbetalte bevillinger.

Regnskabsafslutningen foretages i henhold til artikel 102 i finansforordningen og artikel 5 i forordning (EOEF) nr. 729/70 af 21. april 1970 ((EFT L 94 af 28.4.1970. )). I overensstemmelse med disse bestemmelser skal afslutning af regnskaberne for regnskabsaarene forud for 1996 ske inden udgangen af aaret efter indgivelse af de aarlige oplysninger om udgifter i forbindelse med et givet regnskabsaar. Naar der konstateres fejltagelser af forskellig art eller utilstraekkelig kontrol, opfordres medlemsstaterne i loebet af den naevnte periode til at fremsaette deres kommentarer. Naar der ingen angivelig grund er, eller saafremt det viser sig, at medlemsstatens kontrol har vaeret utilstraekkelig, erklaeres de paagaeldende beloeb for ikke-godkendte. De skal saaledes oppebaeres af den paagaeldende medlemsstat og tilbagebetales til Faellesskabets budget.

Der kan vaere mange grunde til en finansiel korrektion, (beloeb, som medlemsstaten skal oppebaere) lige fra afvisning af en individuel anmodning til krav om et langt stoerre beloeb, undertiden samtlige udbetalinger foretaget i henhold til den omtvistede foranstaltning. Paa grund af det stigende antal medlemsstater, der medfoerer, at kontrollen med regnskabsfoering og revision bliver mere og mere kompleks og omfangsrig, er der tale om betydelige forsinkelser.

For at forbedre proceduren for regnskabsafslutning blev der i 1995 truffet beslutning om at lave systemet om. Formaalet er at goere proceduren mere praeventiv end repressiv, at uddybe samarbejdet med medlemsstaterne gennem en maeglingsprocedure inden for rammerne af en maeglingsinstans og at reducere den finansielle usikkerhed ved at forkorte tidsfristerne for beslutningen om regnskabsafslutning. Fra og med regnskabsafslutningen for regnskabsaaret 1996 er proceduren blevet opdelt i to dele, nemlig en bogfoeringsmaessig afslutning, som skal ske senest den 30. april det foelgende regnskabsaar, og revision af transaktionerne til sikring af, at disse stemmer overens med de gaeldende bestemmelser; saadanne revisioner skal derefter foretages loebende, uafhaengigt af et bestemt regnskabsaar.